Da li da se odlučite za pregradjivanje terase ili ne, pitanje je koje muči veliki broj stanara kod nas. I ako se upustite u pregradjivanje terase, da li će te to izvesti kako treba? Da li će toplotna izolacija biti dovoljno dobra? Koliko će to da košta? Sve su problemi na koje treba misliti pre nego što uopšte krenete u pregradjivanje terase.\nPretvorena terasa u dnevnu sobu.\nZašto da se uopšte upuštate u pregradjivanje terase?\nOvo je pitanje na koje treba da odgovorite pre svih drugih pitanja. Kod nas ljudi ulaze u pregradjivanje terase čisto da bi dobili još jednu prostoriju. To je pogrešno. Kada živite u zgradi, zatvoreni u malom stanu, terasa vam je mesto gde možete da izađete u spoljašnji prostor, a da niste izašli iz stana. To smo svi mogli da iskusimo tokom nedavno vanrednog stanja i policijskog časa. Ona vam je jedina zamena za baštu. Ako je lepo uredite može da vam bude oaza mira nakon napornog dana.\nRešenje za pregradjivanje terase.\nDalje, treba da imate u vidu da je strukturu stana i raspored prostorija sa terasom predvideo arhitekta, ne bez razloga. Promenjen raspored prostorija teško da će biti dobro uklopljen kao izvorni. Konačno i najvažinje, da li će te moći terasu dovoljno dobro da izolujete i ugrejete. Ako zastakljujete terasu morate je izolovati sa svih strana, morate joj dovesti grejanje, a to košta.\nS druge strane, raditi pregradjivanje terase samo da biste dobili vešernicu i mesto za ostavu je nešto što nikako ne preporučujemo. Posle nekog vremena, takva zastakljena terasa će vam se pretvoriti u pretrpanu ostavu u koju niko neće želeti da uđe.\nKada i kako raditi pregradjivanje terase?\nDo sada smo navodili razloge protiv pregradjivanja terase. Međutim, nekad je to neophodno, recimo zbog nedovoljng prostora za sve članove domaćinstva. Tada ćete naravno žrtvovati terasu i pretvoriti je u grejnu površinu. U tom slučaju najvažnije je da znate da li je površina koju biste dobili dovoljna za namenu nove prostorije. Treba da predvidite nameštaj koji će da zauzme prostor, da li će vrata moći skroz da se otvore itd. Zato je dobro da angažujete dizajnera enterijera koji će pronaći najbolje rešenje i izraditi 3D model enterijera.\nZanimljive ideje za pregradjivanje terase.\nŠto se tiče namene buduće prostorije, najbolje je da, ako možete, od terase napravite trpezariju, ili kuhinju, koja će biti u nastavku dnevne sobe. Najlošije je da od terase napravite spavaću ili dečiju sobu. Takođe, najbolje je da vam ta nova prostorija bude otvorena prema drugim prostorijama, umesto da ima sva 4 zida. Ovo zato što u toj novoj prostoriji neće nikad biti toplo kao u ostatku stana (osim ako dovedete dodatno grejanje, grejalicu na primer). Zato je najbolje da vam se hladniji vazduh pregrađene terase meša sa toplijim iz ostatka stana.\nNajvažiji problem koji treba rešiti kada se radi pregradjivanje terase jeste prolem izilacije i grejanja. Ako od terase pravimo novu prostoriju moramo joj staviti toplotnu i hidro izolaciju. S obzirom da terasa nije predviđena da bude grejna površina, toplotnu izolaciju moramo staviti sa svih strana, a ne samo sa strane koju zatvaramo. Imajte u vidu da se ni ispod ni iznad vaše terase ne greje. Ako toplotna izolacija nije dobra, ne samo što će vam biti hladno u prostoriji, nego će vam se i pojaviti buđ na zidovima.\nHidro izolacija je poseban problem. Mnogo je lakše zastakliti lođu, jer je ona najmanje izložena kiši. Najteže je pregraditi terasu koja nije natrkrivena.To je toliko teško i skupo, da je bolje da razmislite da li vam se to uopšte isplati. Ali čak iako je terasa natkrivena morate iznad prozora staviti limeni oluk. U suprotnom uvlačiće vam se vlaga između prozora i vrlo brzo dobićete buđ po zidovima.\nRešenje za nenatkrivenu terasu.\nPosebnu pažnju kod pregradjivanja terase treba da posvetite grejanju. Ako imate centralno grejanje svakako da će te razvući radijator u novu prostoriju. Tu međutim treba da nađete dobrog majstora jer to mora da se kvalitetno uradi. Kada dodajete novi radijator, cevi radijatora ne treba da imaju mnogo preloma jer će voda teže da cirkuliše. Uz to, ako dodajete puno rebara imajte u vidu da novi radijator neće biti toliko topao kao ostali.\nStirodur kao rešenje za termoizolaciju.\nPomoć oko pregrađivanja terase\nAko se naizad ipak odlučite za pregradjivanje terase pametno je da potražite stručnu pomoć enterijeriste. Mi smo studio za dizajn enterijera i nudimo vam pomoć prilikom osmišljavanja enterijera i izradu 3D modela enterijera koji onda možemo da prepravljamo dok ne dođemo do najboljeg rešenja. Takođe, za izvođenje radova preporučujemo vam proverenu firmu Enterijer tim, koja daje garanciju za svoj rad.\nIzvođenje radova na pregradjivanju terase.\nCilj nam je da klijentu pružimo tačno onu vrstu pomoći koja mu je potrebna i to po povoljnoj ceni. Mi smo prilagođeni željama i mogućnostima prosečnog klijenta u Srbiji koji želi da dobije još metara kvadratnih grejne površine, a potrebna mu je pomoć kako bi to izgledalo lepo i kvalitetno.\nAko želite da vam pomognemo oko osmišljavanja pregradjivanja terase možete nam poslati upit ili nas kontaktirati na kontakt stranici.\nKategorijeO enterijerima Oznakepregradiivanje terase\nPrethodni članak:Prethodno Uredjenje malog doma od 45 kvadrata – maksimalno iskoristite prostor\nSljedeća ObjavaSljedeće Projektovanje enterijera – ukratko o stvaranju unutrašnjeg prostora


od strane doc dr Mišković Ivana | maj 6, 2017 | Avio, Novosti\nod strane doc dr Mišković Ivana | feb 11, 2017 | Avio, Novosti\nNove avio linije iz Niša za Dizeldorf i Milano\nod strane Srdjan Ruškuc | jun 9, 2016 | Avio, Novosti, Vesti\nRyanair, evropska niskotarifna aviokompanija danas (9.juna) objavljuje nove linije iz Niša za Dusseldorf Weeze i Milan Bergamo sa po dva leta nedeljno koji počinju 30. oktobra i 1. novembra ove godine pored već dve najavljene linije za Berlin i Bratislavu. Rayanair...\nDirektni letovi iz Beograda do Istre, Splita i Dubrovnika\nod strane Srdjan Ruškuc | maj 25, 2016 | Avio, Novosti\nI ove godine će biti Beograd povezan direktnim letovima za Pulu, Split i Dubrovnik, a prvi letovi se očekuju početkom juna. Povratne avio karte mogu da se kupe po ceni od 107 eur sa taksom i prtljagom za Split, odnosno za malo višu cenu za Pulu i Dubrovnik. Za...\nOd 31.oktobra nova avio linija za Bratislavu iz Niša\nod strane Srdjan Ruškuc | maj 17, 2016 | Avio, Novosti\nEvropski niskotarifni avio-prevoznik "Ryanair" od 31. oktobra uvodi novu liniju iz Niša za Bratislavu, saopšteno je danas iz te kompanije. Kako je navedeno, avioni će na toj relaciji leteti dva puta nedeljno. Karte po ceni od 2.444 dinara za putovanja u novembru biće...\nAir Serbia uvodi nove linije za Hamburg i Kijev\nod strane Srdjan Ruškuc | mar 14, 2016 | Avio, Novosti\nEr Srbija zaključila je ugovor o lizingu letelice Bombardije CRJ-900 sa avio-kompanijom Adrija ervejz kako bi podržala razvoj svoje mreže linija. Avion sa 86 sedišta, koji će biti uposlen tokom letnje sezone u periodu najvećeg prometa, između juna i septembra 2016....\nSwiss proširuje opciju onlajn čekiranja prtljaga\nod strane doc dr Mišković Ivana | sep 9, 2015 | Avio, Novosti\nPutnici koji kompanijom Swiss poleću sa aerodroma u Cirihu, pored avio karata, sada i prtljag mogu čekirati onlajn i tako skratiti vreme provedeno na aerodromu i uobičajenu proceduru prijavljivanja na let. Karte i prtljag je moguće čekirati i za letove sa presedanjem,...


5 modernih umetnika koji održavaju pop art u životu | CityMagazine\n5 modernih umetnika koji održavaju pop art u životu\nJedan od najuticajnijih umetničkih pokreta u drugoj polovini 20. veka je svakako pop art. Vezan je prvenstveno za radove Endija Vorhola, Džaspera Džonsa i Roja Lihtenštajna krajem ’50-ih i tokom dekade ’60-ih. Pop art je činila grupa umetnika koji su svoju inspiraciju pronalazili u potrošačkom društvu, masovnim medijima i popularnoj kulturi SAD, čije su fenomene i objekte stavljali u fokus svojih radova.\nNekoliko ikoničnih umetnika današnjice i dalje održavaju ovaj umetnički pravac u životu. Pogledajte o kojih pet indivuda se radi u tekstu koji sledi.\n1. Džef Kuns\nDžef Kuns je svoju slavu stekao još ’80-ih kao jedan od predvodnika neo-pop art pokreta u umetnosti. Tokom godina, najveću pažnju su privukle njegove skulpture ikona pop kulture kao što su Majkl Džekson i Madona, ali i njegovi džinovski baloni u obliku balerina i pasa.\nFoto: Håkon H - Flickr / Wikimedia Commons\n2. Jajoi Kusama\nOva ekscentrična japanska umetnica je na početku svoje karijere pre bila vezivana za apstraktni ekspresionizam nego pop art, ali je sa godinama više inspiracije pronašla u potonjem umetničkom pravcu. Njena dela su kreirana kao velike prostorije i interaktivne instalacije prepune različitih tekstura i šara koje zapanjuju ljubitelje umetnosti širom sveta i uvode ih u jedan sasvim novi svet.\nFoto: Samuel Mark Thompson / Wikimedia Commons\n3. Jošitomo Nara\nPo ugledu na Roja Lihtenštajna, koji je inspiraciju pronalazio u američkim stripovima svoje generacije, Jošitomo Nara uživa da slika i pravi skulpture likova nalik onim u japanskim crtanim filmovima. Ona je takođe prepoznatljiva po korišćenju pastelnih boja u svojim delima.\n4. Džulijan Opi\nBritanski umetnik Džulijan Opi je jednako poznat po svojim minimalističkim skulpturama, kao i ilustrovanim portretima u kojima se igra bojama i formama. Na slici ispod možete da vidite kako je on prikazao članove benda Blur.\n5. Takaši Murakami\nU Takašijevim radovima se mogu primetiti elementi pop arta, ali i jak uticaj tradicionalne japanske umetnosti. Ovaj multidisciplinarni umetnik je vešt u dizajnu, animaciji, slikanju, a ne libi se ni da se oproba u modi.\nAutori naslovne slike: levo – Joho345 / Wikimedia Commons | desno gore – Samuel Mark Thompson / Wikimedia Commons | desno dole – MH (talk) / Wikimedia Commons\nIzložba „La Vida Loca“ u galeriji Doma omladine\nKako bi izgledali crtaći kada bi ih Tarantino režirao moderna umetnost · pop art · savremena umetnost · top 5


Svet Autor:Ana Tašković18. jun. 202122:26\nPoslanici u Skupštini Crne Gore usvojili su Rezoluciju o genocidu u Srebrenici i izglasali smenu ministra pravde Vladimira Leposavića. Ovi događaji doveli su do novih tenzija na političkoj sceni te zemlje. Da li će vlada premijera Zdravka Krivokapića izdržati i ovaj izazov ili će biti rekonstruisana, da li Crnu Goru čekaju novi izbori pitali smo Željka Ivanovića, kolumnistu "Vijesti".\nIvanović za Nova.rs kaže da ne samo da može da dođe do pada Vlade Zdravka Krivokapića, već i do novih izbora u Crnoj Gori.\n„Sve ono što se desilo sinoć – izglasavanje Rezolucije i izglasavanje nepoverenja Leposaviću – i kroz dodatna tumačenja, da ih tako nazovem pod znacima navoda, koja su stigla od lidera Demokratskog fronta (DF) Andrije Mandića i Milana Kneževića govori da je DF odlučio da ide na nove izbore. Postavljanje stvari u taj kontekst u koji ih oni postavljaju jasno svedoče o tome da oni idu u radikalizaciju političke scene i da misle da na platformi iz 90-tih i na ratu sa regionom i čitavim svetom mogu da povrate neki svoj rejting koji je u padu poslednjih meseci. Ono što se nameće kao ključno pitanje jeste čemu sve to, jer novi izbori će samo napraviti neku prekompoziciju unutar te parlamentarne većine“, kaže naš sagovornik.\nDodao je da mogu da se dogode samo dva epililoga – da se DPS ponovo vrati na vlast i drugo je da se ponove rezultati sa poslednjih izbora, da ova parlamentarna većina opet ima neku tesnu većinu, ali da se unutar tog bloka napravi neka prekompozicija.\n„Kod tog drugog epiloga opet je pitanje šta to menja i čemu to vodi. Onda je opet logičan odgovor da to otvara prostor za neke nove parlamentarne većine, jer očito DF ide ka tome – ili da ostane večita opozicija, da se opet vrati u opozicione klupe, radikalno-konzervativna kranje desna i da ima tih 10-ak, 15 odsto ili da možda napravi koaliciju sa DPS-om i da sa DPS-om u ime takozvanog pomirenja pravoslavnog naroda u Crnoj Gori napravi tu koaliciju. Time bi, što je možda i glavni njihov cilj, obnovili i resetovali, kako oni to kažu, odnosi ne samo DF i DPS, nego i njihovog gospodara u Beogradu Aleksandra Vučića i bivšeg gospodara Crne Gore Mila Đukanovića“, rekao je Ivanović za Nova.rs.\nIvanović ističe da je u ovom trenutku jedino moguće pričati šta će biti epilog razgovara, koji su neminovni, a do kojih će doći unutar parlamenterne većine.\n„Jutros je Mandić najavio da je moguća nova vlada bez Zdravka Krivokapića ili novi izbori. Novi izbori bi značili dogovor oko neke prelazne vlade koja će do tih izbora obavljati posao. Tu su moguće razne situacije – da li će ti izbori biti za tri meseca pa onda možda čak i ova vlada u ovom sastavu kao tehnička odradi posao do izbora ili će se dogovoriti oko neke prelazne vlade koja će za godinu dana pripremiti prve slobodne demokratske izbore. Jer za sve to što je ova sadašnja vlast, a jučerašnja opozicija, godinama tražila slobodne izbore oni su tek sada formirali neki skupštinski izborni odbor koji treba da napravi čitav set zakona. To se ne može napraviti za par meseci i onda bi logično bilo da se razgovara o tome koja je to prelazna vlada koja će voditi zemlju i uvesti je u te prve slobodne izbore na kojima će se onda svi kako oni to kažu ‘izmeriti’ i onda će se videti šta nakon toga“, kaže naš sagovornik.\nIvanović se osvrnuo i na ponašanje i retoriku Demokratskog fronta.\n„Sinoć je u skupštini šef poslaničkog kluba DF Slaven Radunović i jutros Andrija Mandić rekao: ‘Mi sad pozivamo parlamenternu većinu’ – znači dva ostala konstituenta, a to su ‘Mir je naša nacija’ to je grupa okupljena oko Demokrata i ‘Crno na belo’ to je grupa okupljena oko URA-e, ‘na te razgovore’ koji treba da dovedu eventualno do novog dogovora. Suštinski se postavja pitanje šta je taj novi dogovor, jer ova sadašnja vlada je utemeljena na dogovoru na sporazumu koji su potpisala tri lidera – tadašnji madantar Zdravko Krivokapić, lider Demokrata Aleksa Bećić i lider URA-e Dritan Abazović. Ne vidim da je moguće da Demokrate, a posebno URA mogu da dođu do nekog novog dogovora sa DF ako DF ostane na pozicijama na kojima je sada. Te pozicije je najbolje definisao Milan Knežević u svom govoru prekjuče koji je završio rečima ‘Živela Crna Gore, živela Srbja, živela Rusija'“, napominje Ivanović.\nDodaje da u sadašnjem momentu postoje dva po njemu nepomirljiva koncepta.\n„Jedna pravac je da Crna Gora ide ka zapadnoj demokratiji i ka EU i vrednostima koje to podrazumeva, a drugi pravac je da ide ka Rusiji i bude deo tog saveza Rusija, Belorusija, Kazahstan i ne znam koje je sve još u tom savezu. To su dva legitimna pravca, a sada je na političkim liderima i strankama da odaberu na čemu će da grade budućnost ove zemlje i ovih građana.\nNavodi da sada ostaje da vidi šta će biti dalje i da je u politici sve moguće.\n„Stvari se menjaju na dnevnom nivou – do pre dva tri dana izgledalo je da će ova vlada i ovo iskušenje da preživi, a sada izgleda da su šanse minimalne ili gotovo nikakve. Juče je izgledalo da je možda moguća i neka rekonstrukcija ove vlade ili neka slična nova vlada na istim temeljima i na istom dogovoru na osnovu ovog pomenutog sporazuma koji je postignut i potpisan u septembru, danas se to ne čini mogućim tako da je nezahvalno prognozirati, ali eto videćemo kuda će stvar da idu“, zaključuje Ivanović za Nova.rs.\nCrna GoraDFDPSizboripad vladeRezolucijaSkuptina Crne GoresmenaSrebrenicavlada Crne GoreZdravko KrivokapićŽeljko Ivanović


Valuta, promjena novca, devize - Dobro je znati - Putovati u Austriju - Poslovni vodič Austrija - www.advantageaustria.org\nValuta, promjena novca, devize\nSaznajte ovdje sve o promjeni novca, bankomatima i sve šta se inače može saznati o valuti u Austriji.\nKao članica Evropske zejednice sudjeluje Austrija u privrednoj i valutnoj uniji, koja je sa sobom donijela uvođenje Eura kao zajedničke valute.\nU opticaju su sljedeće Euro novčanice i kovanice:\nNovčanice od 5, 10, 20, 50, 100, 200 i 500 Eura\nKovanice od 1 i 2 Eura kao i 1, 2, 5, 10, 20 i 50 Centi.\nOve Euro-novčanice i Euro-kovanice su u svim Euro-zemljama zakonsko sredstvo plaćanja. Pored toga postoje još jubilarne i zlatne kovanice koje glase na Euro, a izdala ih je firma Münze Österreich AG, koje predstavljaju samo u Austriji zakonsko sredstvo plaćanja.\nNovčanice i kovanice u austrijskim Šilinzima moguće je vremenski neograničeno i bez naplate provizije zamjeniti kod Oesterreichischen Nationalbank za Euro novčanice i kovanice.\nNovčanice i kovanice u bivšim valutama ostalih Euro-zemalja ne mogu se više zamjeniti u Austriji.\nPlatežna sredstva drugih zemalja\nZa sva druga strana platežna sredstva važe odgovarajući Wechselkurse (kupovni ili prodajni kursevi).\nDomaća i strana platežna sredstva moguće je uvesti i ponovo izvesti u neograničenoj količini.\nU svakom slučaju, osobe koje putuju u EU ili iz EU sa gotovinom u iznosu od EUR 10.000 ili više moraju istu prema evropskoj smjernici (EG) br. 1889/2005 prijaviti na carini.\nPutujete sa gotovinom u iznosu od EUR 10.000 ili više? Ne zaboravite prijaviti ih!\nRadno vrijeme banaka (načelno)\nPonedeljak, utorak, srijeda, petak 08:00 do 12:30 sati i\nČetvrtak 08:00 do 12:30 sati i\nAkceptiraju se domaće i strane Maestro kartice. Ostale kartice za podizanje gotovine su domaće i strane MasterCard, American Express, Visa i Diners kreditne kartice, kao i ovim navedenim sistemima plaćanja pripadajuće Cirrus i Visa-Plus kartice za dizanje gotovine.\nKreditne kartice su prihvaćene u gradovima i turističkim centrima od mnogobrojnih hotela, restorana, prodavnica i benzinskih pumpi. Da li i koje kreditne kartice će biti prihvaćene je vidljivo na osnovu loga koji se uglavnom nalazi na ulazu u dotičnu poslovnicu.\nviše informacija: Österreich Werbung\nCarnski propisi: kontrola prijenosa gotovine


Auto magazinnovi modeli Archives | Auto magazin\nPočetna strana » novi modeli\nTag "novi modeli"\nToyota na sajmu automobila u Nišu\nOvlašćeni prodavac Tojote u Srbiji, firma Tojota Niš će na sedmoj sajamskoj manifestaciji Auto Moto Fest,uz nekoliko najsvežijijh modela, premijerno izložiti i jedanaestu generaciju najprodavanijeg automobila u svetu, “korolu”. Predstavljanjem najnovije generacije “korole”, Tojota Srbija se prigodno uključuje u obeležavanje jubileja – 50 godina od pojave prvog Tojotinog automobila s ovim imenom. U proteklih pola veka, u 150 država širom sveta je prodato više od 44 miliona “tojota korola”. Kroz jedanaest generacija ona je zadržala svoj izvorni „genetski kod“ – dizajnirana je i napravljena da zadovolji različite potrebe široke populacije klijenata, u svim delovima planete. Otuda i verziju za 2016.\nBG Car Show 2016: Lada\nNajjeftinija u ponudi je “granta” sa startnom cenom od 7.399 evra pa do 9.350 evra za najjači od tri paketa opreme. Cena “kaline” se kreće od 7.670 evra, do 10.600 evra koliko košta najopremljenija of-roud verzija “kalina kros”. Svi modeli imaju 1,6 litarski benzinac, u varijanti sa osam i 16 ventila i snagom od 87 i 98 “konja”. Standardna oprema obuhvata manuelni klima-uređaj, metalik boju, električne podizače prednjih stakala, alu-felne, ABS, ESP, tonirana stakla, vazdušne jastuke za vozača i suvozača, radio sa blututom, USB priključkom i slotom za memorijsku karticu, automatska dnevna svetla, indikator pritiska u gumama… Korporativnim kupcima biće\nBG Car Show 2016: Peugeot\nNa isti period uz ratu od 157 eura mesečno može da se nabavi “2008” koji košta 13.990 evra. “308” u hečbek i karavan verziji nudi se uz beskamatni kredit do 10.000 evra na period od 3 godine. Svi modeli u ponudi mogu se kupiti po sistemu zamene polovnog automobila novim, a akcija traje samo tokom trajanja Sajma.\nKia na Salonu u Beogradu\n“Soul ev” pokreće električni motor snage 110 KS i maksimalnog obrtnog momenta od 285 Nm. Napaja ga litijum-polimer baterija od 27 kWh koja omogućuje autonomiju u mešovitom režimu vožnje od skoro 150 kilometara. Za potuno punjenje baterija na standardnoj kućnoj utičnici potrebno je od tri do sedam sati. Pored ovog zanimljivog noviteta Kia će, prvi put kod nas, prikazati i restilizovanu limuzinu “optima”, kao i “karens” u verziji sa sedam sedišta. Biće prikazani i ostali modeli game, od kojih izdvajamo “prosid” sa startnom cenom od 9.990 evra. Takođe, Kia nudi mogućnost kupovine uz beskamatno finansiranje na punu cenu automobila.\nFiat ulaže milijardu dolara u nove modele\nFijat već dugo nije imao nove modele u srednjoj klasi kao što su “bravo”, “linea” i “stilo karavan”. Nedavno je objavljeno da će ova kompanija uložiti milijardu američkih dolara u razvoj novih modela srednje klase. Proizvodiće se u Turskoj, u fabrici u gradu Bursa, gde se sada sklapaju “doblo”, “fiorino” i “linea” ali i modeli kao što su “sitroen nemo”, “opel kombo” i “pežo biper”. Novi modeli će biti bazirani na mehaničkoj platformi “fijata 500L”, odnosno “500X” i “džipa renegejd” a glavno tržište za njih će biti Evropska unija. Inače, proizvodnja modela “bravo” za evropsko tržište je prestala u julu


Surova istina: Šta ubija brakove u Srbiji!\nJasno im je jedino da taj čovek koji leži do njih u krevetu nije onaj u koga su se zaljubili već iritantna osoba, ili u najboljem slučaju stranac\nLjubav i zavođenje 15.09.2015. - 14:24h\nU svakom braku starom nedelju dana već postoji osnova za razvod, pronicljivo je primetio britanski teolog i pisac Robert Anderson. Trik je pronaći osnovu za brak. I iznova je pronalaziti.\nTo nije uspelo svakom petom braku u Srbiji. Statistika kaže da se doduše i dalje razvodimo ređe nego zapadnjaci, ali znatno češće nego pre nekoliko decenija. Statistika je, ipak, nema na pitanje šta ubija brak. Ništa rečitiji nisu ni dojučerašnji supružnici koji često ni sebi ni drugima ne umeju da objasne kako je došlo do kraja. Jasno im je jedino da taj čovek koji leži do njih u krevetu nije onaj u koga su se zaljubili, već iritantna osoba ili, u najboljem slučaju, stranac.\nPsiholog Elena Kuzmanović primećuje da često partneri nisu ni svesni srži problema.\n"Učestale svađe se navode kao prvi razlog, a one su zapravo posledica akumuliranog nezadovoljstva, loše komunikacije i zanemarivanja problema. Ljudi imaju predrasudu da brak teče spontano dobro ako ste naišli na "pravu osobu", a istina je da se sve održava teškim radom. Održati kvalitetan brak je i dalje jedan od najvećih izazova, ali danas postoji ambivalencija mladih. Sa jedne strane, i dalje doživljavamo brak kao važan oblik ritualnog vezivanja, a sa druge, razvod nam je lako rešenje. Postoji razlozi zbog kojih se razvod ne dovodi u pitanje, a to je nasilje u porodici i netretirani problemi zavisnosti", rekla je Kuzmanovićeva za Život plus.\nRazvodi, poroci, skandali, teška bolest! Život Marijane Mateus: Luksuz je ulaznica za pakao!\nMeđu ubicama bračne zajednice nalaze se svakodnevica i zanemarivanje partnera, idealizacija posle koje je neminovno razočaranje, teška finansijska situacija, slaba komunikacija, problemi u seksu. Teškoće najčešće počinju sa dolaskom deteta jer se tada menjaju prioriteti, primećuje naša sagovornica. Usled stresa i nagomilanih obaveza, neko, najčešće supružnik, mora da ispašta, što je greška, jer partnerski odnos je temelj svega, podseća psiholog.\n"Ako tome dodamo i život sa roditeljima, dobijamo mešavinu različitih generacija i uloga, gde je ponovo žrtva partnerski odnos. Kod nas se tvrdi da su glavni razlog višegeneracijskih domaćinstava finansijske teškoće, ali iskustvo govori da ljudi često ne žele da se odreknu komoditeta koji imaju kod roditelja, nepripremljeni su za samostalni život i ne izlaze iz uloge deteta nekad i do kasnih četrdesetih. Ali, to uvek ima svoju cenu, tako da su supružnici rastrzani između roditelja, partnera i dece, što pored posla i egzistencijalnih problema predstavlja skoro neizdrživu situaciju koja rezultira razvodom", kaže psiholog.\nSumnjao da ga žena vara, pa unajmio detektiva: Otkriće ih frapiralo!\nOsim višegeneracijskih domaćinstva, Srbija ima još jednu specifičnost - nezrelost ličnosti koja stupa u brak, primećuje naša sagovornica, ističući da to nema veze sa godinama, već sa životnim iskustvom, samostalnošću i samosvešću. Prilikom razvoda, žena u proseku ima 39 godina, muškarac 43, a brak se raspada posle 13 godina. Podaci Republičkog zavoda za statistiku našu sagovornicu ne iznenađuju, pogotovo kad je reč o parovima sa decom.\n"Roditelji koji su bili najpre fokusirani na decu, a zanemarili svoj odnos, odjednom postaju više usmereni jedno na drugo. Tada shvataju da su postali stranci. Priča da brak treba negovati ima i biološku osnovu. Sve neurološke veze koje se ne neguju, nestaju, pa tako i naš organizam ne reaguje više na partnera kao nekad. Moguće je i da partneri čekaju da deca malo odrastu da bi lakše podnela rastajanje. Ne treba zanemariti ni godine, strah od starenja i potrebu da se dožive nova uzbuđenja koja su u braku nestala", kaže Kuzmanovićeva.\nBez obzira na motive razvoda, on je gotovo uvek težak. Prema skali stresa, nalazi se na visokom drugom mestu, posle smrti bliske osobe. Period oporavka je individualan, ali optimalan period za rehabilitaciju je šest meseci do dve godine, otkriva Kuzmanovićeva.\n"Vreme zaista igra važnu ulogu, ali ono provedeno bez partnera, jer svaka interakcija aktivira centre koji nas povezuju. Antropološkinja Helen Fišer godinama istražuje biološke reakcije ljudi na rastajanje i ističe da je posebno važan prvi period nakon rastanka, jer se tada na telesnom nivou događaju manifestacije slične onima na početku veze (pojačana osećanja prema partneru, opsesivno razmišljanje, pažnja). Osećaj je sličan zavisnosti od psihoaktivnih supstanci jer isti centri u mozgu postaju reaktivni. Ako nema stimulacije, veze vremenom slabe, tako da će neminovno vremenom biti bolje", smatra psiholog.\nIsterao je iz kuće, i doveo ljubavnicu: Sjajna reakcija bivše žene!\nIma istine u izreci "bolje dobar razvod nego loš brak". Ali, razvod je, nažalost, u realnosti retko dobar. U partnerima se tada obično probudi inat, pa rastanak počinje da liči na film "Rat Rouzovih", u kom su Majkl Daglas i Ketlin Tarner vodili borbu do međusobnog istrebljenja.\n"Nažalost, manji je broj civilizovanih i zdravih razvoda. Dominiraju neprijateljska i teška rastajanja u kojima su deca žrtve roditeljske manipulacije. Ukoliko se razvodite, prioritet je da prema deci negujete iskren odnos i da razumete da su njemu oba roditelja važna. Takođe je bitno da tražimo podršku od ljudi koji nas razumeju i da se izolujemo od pritiska okoline. Odluka o razvodu je lična stvar i niko ne može bolje od nas samih znati da li želimo da se budimo i ležemo sa tom osobom. Našoj deci je prioritet da mi samo budemo srećni, što roditelji često zaboravljaju", zaključuje psiholog.\nNajbolji lek za sve bolesti je njihova prevencija. Isto važi i za razvod:\nManje vredna bez prstena: Kako društvo u Srbiji gleda na neudate žene?\n"To znači pažljiv izbor partnera sa kojim ćemo zasnovati zajednicu, puno zrele ljubavi, umesto odabira bezbednih opcija ("biće dobar otac mojoj deci, iako ga ne volim previše"). Zatim, stalno negovanje braka kroz poštovanje na prvom mestu, a onda dobru komunikaciju, seks, evociranje pozitivnih uspomena o partneru i razloga zašto ga volimo", savetuje Kuzmanović.\nDaleko manji broj parova traži pomoć bračnog savetnika u odnosu na one koji čekaju da se problemi reše sami od sebe, otkriva nam psiholog.\n"Savetovanje ne služi uvek tome da se brak održi po svaku cenu. Ono može da bude i razjašnjenje i uvod u "zdrav razvod". Dosta zavisi od toga u kojoj fazi partneri dođu na terapiju, jer nekad stvari rešavamo na vreme, a nekada su problemi već toliko razvijeni, da ih je daleko teže razrešiti", upozorava psiholog.\nNisi Srbin ako nemaš kesu punu drugih kesa: Urnebesne navike našeg naroda!\nSPREMNI ZA NAJVESELIJI PERIOD GODINE\nŠto sjajnije to bolje: Najlepše ideje za novogodišnji manikir! (FOTO)\nLjubavni horoskop za poslednji mesec 2019. godine: Pun mesec 12. decembra baciće novo svetlo na emotivne veze!